
Крыница, четверг дня 


Орган Лемковского Союза. 


Оріаќа ростАома пізтбтопа густаћет 


5. марта (21. лютого) 1936. 


Рок 1. 


Пренумерата в кргю: 
30 грошей місячно, 
806 —„ квартально 

150 „ полрочно, 
‚ 3 зл. рочно. 


В Амерыці: 1 дол. рочно. 


В Чехословакии: 
2 кор. місячно,10 кор.полрочно, 
20 кор. рочно. 


Піны оголошень: 
Ціла сторона 120 зл., 1/2 сто- 
роны 60 зл., Из стороны 35 зл., 
1/в стор. 20 зл., 1/16 стор. 10 зл.; 
оголошеня малы за 1 мм. 20 гр., 
в тексті 30 гр.; перед текстсм 
40 гр. При місячном и долшом 
оголошеню значна знижка. 


Конто чекове Нр. 404.155, 


Выходит = каждый четверг. 


| 


| 


Редакция и администрация в Крыниці, — Адрес „Лемко” Крыница. 


ЕЕЕ 


Всіх читателей, котры не вплатили ище пренумераты, просиме выровнати якнайскорше рахункы. 
НИ ИИН НСВ 


Ище єст на складі Жалендар „Лемка” на 1936-ый рок. 


Ціна одного календара выносит 


50 гр. 


При замовленях 10 календарей оплату 


почтову платит редакция. 


Кииунюм и народна лом 
КАТНИ – ДВ. ГОУЮЫ МИ 


Министер Рачневич заявил без- 
взгпядну борбу с буритглятми. 


Дня 24. лютого перед начатєм дебат над 
буджетом Министерства Внутренных Діл, 
забрал голос п. министер Рачкевич и выго- 
лосил долшу промову на тему ладу и без- 
опасности в держав!. В промов! той ми- 
нистер Рачкевич посвятил много часу и слов 
двом политычным групам, а именно кому- 
нистам и польской народной демократии, 
котру в скороченю называме ендеками. 
О обох тых политычных групах высказал ся 
министер Рачкевич, яко о такых, котры сут 
розсадниками анархии и бурителями ладу, по- 
рядка и безопасности в державі. 

Комунисты, сказал г-н Министер, примі- 
няют тепер нову тактыку и старают ся при- 
ступати в члены ріжных товариств, опанова- 
ти ріжны организации фаховы и обществен- 
ны и том дорогом житє тых организаций 
затрути слином комунизма. Общество му- 
сит выказати велику осторожность, бо кому- 
низм Ест рішительным врагом польской 
державности. 


Переходячи до другой бурительской по- 
литычной групы т. зв. ендеков, то г-н Ми- 
нистер заявил, же тота партия што раз 


больше свойм нерозумном роботом замінят 
ся в партию бурительску. Тоты люды не 
ведут ниякой роботы творческой, натоміст 


анархизуют общественне житЕ через под- 
бурянЕ польского населеня против народ- 


ным меньшенствам через тайне роздаване 
“м--н 

клеветничих летучок, писем и друков, под: 
важаючих авторытет выдаючих ся личностей 
и державных достойников. 


Г-н министер Рачкевич заявил при конці 
своєй бесіды, же Правительство с полном 
рішительностьом противставит ся той кары- 
достойной акции. 


Револьта в Японии. 


Премиєр Окада, министры финансов и внут- 
ренных діл и адмирал фльоты Саито убиты. 
калитки сажи асал талія ЫЛА очита оживет инь очата ини онл а тии 


Во глав! революционеров стоит завзятый 


враг Совітов, генерап Аракы. с 


Дня 26. лютого т. р. о 5-ой год. 20 минут 
воякы першой дывизии убили адмирала 
Саито, премиєра Окада, министра финансов, 
Такагаши и министра ввутренных діл Гото. 

Тота войскова револьта выкликала вели- 
чезне порушенє в политычных кругах евро- 
пейскых держав. Револьтом том занепо: 
коєны сут в першой мірі Совіты, бо во гла- 
ві револьты стоит их завзятый враг генер. 


Аракы, бывший министер войны, творец 
великого пляну завоєваня Сыбири через 
Японию. Ген. Аракы ма& по своёй стороні 


цілый корпус офицеров, особенно молодых 
офицеров, котры сут му отданы на смерть 
и житє. Молодый офицерс̧кый корпус под 
вліянєм ген. Аракы $ст в цілости успособле- 
ный против Совітам и стремит до завоєваня 
на азийской суші не лем части Кытая, але 


также и части Сыбири. Корпус тот Ест 
сторонником безотложного начатя войны 
с Совітами, чому супротивляли ся прави- 
тельственны кругы. Тото стало ся причи- 


ном выбуху револьты и убийства министров 
и адмирала, котры старали ся отдалити вой- 
ну с Совтами. 

Политычны кругы ріжных держав сут того 
мніня, же в случаю побіды революционеров 
не можна предвидіти, якы зміны наступили 
бы во внутренных отношенях Японии, але 
за то легко предсказати, як ишла бы их 


политыка загранична. Тота заняла бы агре- 
сывне положене в виду всіх сусідов Японии, 
аас оалалилниыгчанче сколотили т атас: чак оч иван 


и выкликала бы спасиость медженародных 
ЕЕЕ >= б рН ЕЕ ЕВК СЕ =ы 


крызысов и неожиданно выбухаючих ВОЄН, 
котры угрожали бы не лем мирови на 
Далеком Всході, але также и на цілом світі. 

На разі революционеры окопали ся в То- 
кио и сут окружгны войсками, якы остали 
вірны правительству. Як розвяжут ся даль- 
щи событя в Японии, довідаме ся скоро. 


ыы @® 
Подумайме о набли- 


жаючих ся роботах 
весняных. 


Добрый газда выкористує свободный час 
в зимі, штобы призадумати ся над улучше- 
нем своего господарства и приготовити ся 
належито до весняных робот. 


Одном ‚с важных справ, якы належит 
добре обдумати, =ст справа отвітного навс- 
женя грунту. Подношено уж нераз, же 
в каждом господарстві передовсем мусят 
быти выкористаны влас̧ны навозовы сред- 
ства, т. $. навозы господарскы, як оборник, 
компост и гнояница. До доброго и шлевого 
выкористаня тых.навозовых средств мусит 
каждый газда привязати велику вагу и не 
марніти власного добра. 

Справа навоженя Єст так важна, же план- 
ный плод все потягат за собом втрату. 
Поднесенє продукции, котра не выстарчат 
часто на власны потребу, не бесідуючи уж 
о перезначеню хоц части той продукции 
(рослинной ци эвірячой) на продаж, Ест до: 
конче потребне и без того жадне хозяйство 
не може ся удержати. 

Штобы господарство не падало, мусит 
оно давати уроджаи, &сли не добры, то по 


‚крайной мірі, середны и о такы уроджаи 


Стр. 2. 


мусит ся старати каждый газда и 5сли при 
помочи власных навозовых средств не має 


можности одержати добры плоды, то мусит 
он докупити навозы штучны, котры, при: 
міняны розумно, дают знаны користи. 


Што однак треба розуміти под словом ,ро- 
зумно приміняны”? Отвіт короткый: треба да- 
ти рослинам тоты складникы, котрых не 
має земля, а котры сут рослинам доконче 
потребны; давати тых складников потребне 
для рослины количество и навозити во 
властивой порі. 

С того видиме, же не можна · давати ту 
якыйси припис, котрый был бы добрый для 
каждой землі и для каждой рослины. Пред- 
ставме тоты річи на примірах: Сієме н. пр. 
овес по жит! в третом, або четвертом році 
по гною. Овес буде планный, але ту и там 
будут. купкы гардого овса о великой рясі 
и грубом зерні. Чом? А бо там · остал 
дробный гной с купок зле рострясеных 
и овес нашом там ище досыть корма, осо- 
бенно азотного. 0 


На чом вырастат гардый овес. 


Тоты купкы гардо выросненого овса по- 
казуют нам, килько больше можна- бы было 
мати овса, даючи под засів отвітну навозову 
допомогу. Если бы. мы. в такых случаях 
ужили якыси 100—150. кг. 21-процентного 
азотняка на 1 га., мали бы мы на цілом по- 
ли такый, а може ище гардший овес, як на 
тых купках. Користь с посіяня ту ‘азотняка 
была бы велика. 

Чого потребує пшеница. _ 

Там засіяли мы пшеницу на выяловілой 
уж землі, тож заповідат ся слабо, або в не- 
злых условиях пшеница со зимы выходит 
слабо, переріджена морозом. В одном 
и другом случаю трудно числити на добрый 
уроджай. Але єсли в тых случаях подкріпи- 
ме землю салитром вапенном, або салитря- 


——— 


исто отт тн тете 

ком, то плод пшеницы буде совсем добрый, 
може аж и двократно лучший, як без наво- 
зовой допомогы. 


Якы навозы даёме под морков и буракы. 
5666690" 


С 


Найлучше платят за 
буракы и морков. Под тоты рослины дає 
ся азот и потас. Буракы „подсалитрованы” 
роснут на очах. Листе аж ся фалдує, наберат 
темно-зелену фарбу и буракы вырастают вели- 
чезны. До салитрованя бураков надає ся 
салитра ванпева. 


допомогу навозову 


В яры: зерна, 
аг ам аан о тыас ыы сага алад оа таа лы 


в котры засіваме конич, даєме с добрым 
результатом  супёртомасыну азотнякову. 
Употребленый навоз не лем подносит плод 
зерна, але дійствує барз користно и на роз- 
вит= коничу, для котрого так фосфор, як 
и вапно сут доконче потребны складникы: 


Якых навозовых складников потребуют 
ЕРИНО 
рослины. 
ный 


Ріжны рослины потребуют ріжных кормо- 
вых складников. Одным рослинам потреб- 
ный ст азот, другым фосфор, а иншим 
ище потас. Справы тоты обговориме точно 
в слідеючом сислі „Лемка”. Подаме в нем 
много приміров, якы выступают часто в ма- 
лых господарствах. рольных, тепер лем 
зазначаме, же сыпанє -в днешных тяжкых 
часах штучных навозов там, где можеме без 
них мати добры плоды было бы именно 
тым „неумлым примненём” штучных наво- 
зови вышмарянЕм гроша. 

Прото тыж тепер найлучша пора, штобы 
призадумати ся над тым, где и якы росли- 
ны будеме сіяти и якы навозы штучны 
купиме на місци, бо єсли их ніт, треба уж 
тепер зажадати, штобы спроваджено их на 
час, памятаючи о том, што каждый навоз 
має свои отрубны свойства и же ріжны на- 
возы не могут ся взаимно заступати. 


Навозы такы, до купна котрых намовит 
нас купец тому, бо их має на складі, не все 
сут отвітны для нашой землі и рослин 
и часто газда, даючи ся нагварити, може не 
мати такых плодов, на якы числил. Другы- 
ма словами — идучи до склепу, мусиме зго- 
ры знати, якы навозы сут нам ‘потребны. 

Зазначити треба, же маме три групы на- 
возов штучных, а именно: 1) навозы азот- 
ны, до котрых належат азотняк, вапнева 
салитра и, салитряк, 2) навозы фосфоровы 
(супертомасына, томасына звычайна и су- 
перфосфат) и 3) навозы потасовы (кайнит, 
потасова соль и калимаг. Кром! того сут 
навозы містячи в собі два рослинны кормы, 
як н. пр. супертомасына азотнякова. 

Всі навозы, котры належат до групы на- 
возов азотных, мстят в собі оден и тот 
самый складник т. $. азот, але ріжнят ся 
медже собом количеством азота, скоростьом 
дійствия азота и вплывом на почву. 


Навозы фосфоровы містят в собі инший 


складник, а именно фосфор, а навозы по- 
тасовы-—потас. . Ріжны навозы фосфоровы 
містят в с̧обі не одынакове количество 


фосфору, дійствуют не одынаково на почву 
и не одынаково легко сут доступны рости- 
нам. Такы самы ріжницы сут и медже на- 
возами потасовыма. 

Тож жадного с тых кормов (азота, потаса 
и фосфора) не можна заступити другым, 
т. Є, азота не можна заступити фосфором, 
ани потасом, ани фосфора ци потаса азотом. 

Прото тыж справу купна штучных наво- 
зов треба уж завчасу добре розважити 
и обдумати, штобы закупити отвітны фор- 
мом до нашого грунту и гатунком до 
управляных рослин, бо лем втотчас можеме 
надіяти ся доброй вроды и выданый грош 
зверне ся нам с процентом. 


епископскый престол в Ста- 


Мыс̧пи о прошпом и теперешном. 


Приходят на гадку літа давны — тому 40—50, роков. 
Понадобило ся Австрии сотворити украинску .нацию. Відома річ,, 
што треба было начати от школы и церкви. Со школом справа 
легка — дано приказ и одным замахом ‘усунено етымольогию, 
введено фонетыку, а в школьных книжках начато величати лем 
Шевченка, Франка, · Котляревского и др. На безхарактерных 
професоров, котры зразу примкнули до украинского табора, 
посыпали ся почести и авансы, на тых, котры стояли при 
СВОЕЙ народности, посыпали ся доносы, переслідованя и кары. 
Многы укорили ся и хоц явно не отрекали ся своёй народной 
чести, то сідили застрашены тише воды. 

Тяжше, а на всякый случай помальше ишла справа 
с церквом. Загал священства рускый, — епископы также рускы. 
Епископы именованы Римом, не подлежат державной власти. 
Треба выждати, аж вымрут, а тогда вліяти на Рим, штобы 
именовал для Австрии подходячих. Початок зробленый 
назначенєм Сильвестра Сембратовича. Тот перший начал вводити 
украинофильску политыку в діла греко-руской униятской церкви 
в Галичині. Против ёго злобных замыслов возставил загал 
священства, доказом чого сут рішеня галицкого церковного 
провинционального собора, котрый медже прочим одноголосно 
отшмарил проєкт целибата (безженства) наших священников. 

Но Австрия справы не засыпляла а робила все пляномірно. 


аа о пена ота в ы а 
Шептыцкый 
греко- 


В р. 1889. офицер уланов, граф Андрей 
в 24-ом році житя мінят нагло свой латинскый обряд на 
рускый и начинат студихвати теольогию. 


Откаль то ся взяло, што человік, котрый до 
24-ого року житя был поляком и выхованый был в латинском 
обряді так неожиданно почувствовал в собі сымпатии до греко- 
руского обряда и то так сильно, што оставил латинскый обряд? 


Вправді, украинскы газеты по случаю єго ювилея писали 
недавно, што тым способом хотіл он „направити” тото, што 
предкы &го ”вітчужили ся” от украинской церкви и народности, 
однак лучше поясненё того найдеме в том факт, што уж 
в р. 1899 адже по шестох літах священства именуют єго еписко- 


пом на перший опорожнивший ся 
ниславові, а в' р’ 1901. отже в осмом році 
єго по смерти митрополита Д-ра 


священства именуют 
Юлияна Куиловского митро- 


политом львовскым, а епископом в Станиславові именуют Гри- 
гория Хомышина, : 
И пошла ›„украинизация“ греко-кат. церкви в Галичині 


полном паром на всіх попрыщах, в духовных семинарах, в области 
обрядовой и области политыкы перзональной через усуванЕ из 


видных и отвітственных міст священников рускых и обсаджанє 
их украинцами. 


Страшна буря світовой войны пронесла ся літом 1914. року 
понад нашима головами. Кто не мал маркы „украинца” был уж 
подозреный, яко враг Австрии, а кто не отрек ся свого прадідного 
руского народного имени, мал марку шпьона и державного 


здрадника. 
Соткы-тысячи рускых галичан, селян, міщан, священников, 
урядников, одным словом, всіх сословий, діти и. старцы пошли 


в Талергоф и Терезыну, гнаны кольбами и багнетами австрийскых 
карабинов и каменями дикой толпы, або повисли на придорож- 
ных деревах и столбах. 

В Талергофі и Терезыні одны под голым небом, другы 
в стайнях и бараках на гнилой соломі гынули от холода, голода, 
тыфа и згрызоты. Погыбал квіт народа. И не было кому 
из своих упомнути и вставити ся за жертвами, бо кость от кости 
и кровь от крови нашой „украинскы” послы и достойникы не 
лем не мысліли нас ратовати, но в віденскых министерияльных 
передпокоях кули на нас интрыгы и новы доносы, а князі церкви...? 

Они также свою исторычну мисию сполнили. Станисла- 
вовскый князь церкви, Григорий, спасаючи свою цінну голову, 
оставил стадо своих овец (позабыл о словах Учителя: „душу свою 
полагаю за овцы моя”) и закопал ся аж в Стырию, ци Краину 
до якогоси німецкого монастыра и соттамаль слал до своих вір- 
ных посланя, штобы твердо держали ся 
а світочу „украинского“ духовенства, графу Шептыцкому, припала 
участь отограти также ролю жертвы и народного „украинского” 
мученника. Ище тогда не предвиділо ся, што отнайдут ся мощи 
св. Йосафата (прим!чанЕ складача). 


католицкой церкви, 


(Продолжене в слід. числі) 

Комуникат. 


Воєводске Бюро до Діл Финансово-Роль- 
ных комуникує: Пан Министер Рольництва 
и Реформ Рольных в бесіді, выголошеной 
на сїзді Центрального Товариства Органи" 
заций и Рольных Кружков в Варшаві дня 
15. грудня 1935. р. порушил также · справу 
отдолженя в слідуючих словах: „Не могу на- 
конец поминути справу отдолженя. Польща 
не пошла на тото, ‘штобы в большенстві 
случаев перечеркнути должны сумы, бо 
удержала вполн! основу ненарушальности 
вкладов в инстытуциях, в Котрых коплено 


`ощадности. Прото тыж мусит быти належ- 


ность банков и кас сплачена совсем. Можна 
было натоміст обнижити опроцентоване 
и розложити сплату на долгы літа. Тото 
именно зроблено”. 

С бесіды пана Министра видно ясно, же 
порушил лем справу отдолженя в инстыту- 
циях финансовых, а не высказал ся совсем 
в спрвві отдолженя и прыватных кредыто- 
ров. — Тож оголошенЕ в газет! „Новины” 
Ч. 1. сдня 12 січня 1936. р. в артыкулі под 
заглавиєм „Стараня и нади сорганизованого 
хозяйства”, же „Правительство пошло на 
тото, штобы всі прыватны долгы перечер- 
кнути” не отвічат правді, бо лем ‘сплата 
прыватных рольных долгов была приоста» 
новлена постановленєм артыкула 3. а, за 
рядж. През. Річи Посп. с дня 24.Х. 1934. 
оголошеного в цільном тексті обіжником 
Министра Финансов с дня 5. грудня 1985 р. 
Дн, 3. Р. П. Ч. 5. поз. 59. с року 1936., до 
дня 1. жолтня 1938. Проценты в высоті 300 
рочно от прыватных рольных долгов начи- 
наючи от 1. листопада 1934. мают быти пла- 
чены в терминах полрочных здолу от 1. 
квітня 1985. 

Тож долгы прыватны, сли кредытор не 
выстарат ся в дорозі постановленя уряду 
роз*емчого на основі арт. 40. покликаного 
зарядженя През. Р. П. вчаснійшой сплаты 
своєй вірительности, будут платны в 28-ох 
ратах, начинаючи от 1. жолтня 1938 р. 
—=—— ШАРЕ Ч АЕ 


Ване для пасічнинов ! 
бра аьаа 


Кто с пасічников хоче достати цукор для 
пчол, нехай сейчас зверне ся до г-на Осифа 
Яновицкого в Крыниці- Селі. Цукор выдає 
ся лем членам Повітового Союза Пасічни- 
ков в количестві по 2 кг. на 1 пень. Член- 
ска вкладка выносит рочно 1 зл., вписове 
50 гр. и на легитымацию 7 гр. разом 1:57 зл., 


котры то гроши належит заплатити при 
замовленю цукру. Цукор для пасік коштує 
55 гр. за 1 кг., — платит ся при замовленю. 


Штобы достати цукор для пасік, треба при- 
нести удостовіренє с громадского уряду, 
стверджаюче сколькость посіданых пней. 
Треба звертати ся як найскорше! 

рр ЕЕ 
щавник пов. новосАндецкого. 


Дня 23. лютого ‘отбыло ся в Щавнику до- 
рочне Обще собранЕ членов читавьн! им. 
М. Качковского. В собраню приняли участь 
кром! місцевого населеня также люды со 
Злоцкого, Ястрябика, Милика, Андреєвкы, 
Поворозника и Крыницы. При переполне- 


ной читальняной салі предсідатель собраня 


М. Трохановскый привитал собраных и вы- 
сказал признательность членам читальні 
и правленю за положеный нима успішный 
труд. Щавник не маючи ни от кого помо- 
чи, зрозуміл потребу просвіщеня и наукы 
и надал дальшой роботі добрый фундамент 
через выбудованє своєго чит. дома — очага 
наукы и культурной роботы. Погодивше 


| 

приступлено до вычерпаня дневного порядка 
и по отчитаню протокола с собраня, докла- 
да с діятельности и касового, уділено усту- 
паючому правленю абсолюторию и выска- 
зано признательность так правленю, як ивам 
жертводатэлям и тым, котры помагали в ро- 
бот! при будов! читальняного дому. 

По выбор! нового правленя выголосила 
Емилия Яновицка прекрасный исторычный 
реферат, в котром на основ! исторыков 
польскых, як Длугош, Кромер, Бельскый, 
а сновших Хылинскый и Закржевскый даль- 
ше-на основ! назв сел и міст, як Королева 
Руска и др., а также на основ! родовых 
назв як Русин, Русенко и др. выказала, же 
назва Украина и украинец не має сво$го 
исторычного основаня. Реферат, выголоше- 
ный приступно и с юмором выкликал горячи 
рукоплесканя. — М. Трохановскый пояснил 
собраным причины основаня и шли Лемко- 
Союза и Осиф Яновицкый поздоровил собра- 
ных от им. О-ства им. М. Качковского и за- 
возвал до численного приступаня в члены 
читальні и до вытревалого культурно про- 
світительного труда. 

По вычерпаню дневного порядка отсшвал 
крыницкый хор ряд прекрасных пісней, на- 
городженых громкыма рукоплесканями и вы- 
світлено картины с житя и страстей Исуса 
Христа. Ободрены и вдоволены 
с собраня члены и долго ище 
голосы коло читальняного дома. 


Участник. 
КУКИ 7 НИМ 


СЕЛО ПАНТНА ГОРЛИЦКОГО ПОВ. 


вертали 
чути было 


От долшого часу село наше оставало под 
натиском компании украинскых борителей 
под командом Асафата Гривны и Василия 
Павлика, котры, не маючи мудрійшого ар- 
гумента, палком, ножом и грозьбом старали 
ся ширити у нас украинску. пропаганду. 

И так в часі свят Рождества Христ. ком- 
пания тота начала колядовати, збераючи 
жертвы на „Рідну Школу. Нарочно ходили 
по хыжах рускых газдов, членов читальні 
им, М. Качковского и не лем требовали 
жертв, але и провоковали, величаючи Укра- 
ину и высміваючи всьо, што руске и так ся 
розвыдріли, што начали по дорозі бити 
и калічити всіх, котры не належали до 
пантнянской украинской компании 

Тяжко побили того вечера (9. січня) Козму 
Скрипака и Н. Гбура с с Гладышова, а так- 
же Василя Перуна и Михала Молчана, а слі- 
дуючого дня побили и ‘ножами порізали 
Яцка Цьока. 

Но дикым выступам розсобаченой банды 
спротивили ся розважнійши жителі села. 
Они звернули ся с жалобом до полиции 
и суда и головного пантнянского атамана, 
Асафата Гривну всадил суд до слідчого 
ареста, где он, Богу дяковати, дотепер сідит. 

До часу дзбанок воду носит и лем до 
якогоси часу можна безкарно провоковати 
спокойных людей — бо всьому приде заслу- 
женый конец. 

Член читальні. 


А Е 


ОКОНЧЕНЕ ДЫРЫГЕНТСКЫХ КУРСОВ 
В КРЫНИЦІ. 


Старанєм Лемко-Союза устроёно в Кры- 
ниш 9-ох місячны курсы дырыгентов хоров, 
котры окончили ся дня 13-го лютого т. р. 
Курсы провадил и наукы удлял г-н Алек- 
сандер Ропицкый знаный музык и композы- 
тор. На тогорочном курс! учили ся начи- 


аминов лисаротизвжрват ес Ее а ииииниив огнитксстаин пьесе Стр. 3. 


наючи курсанты и курсанты, котры уж 
окончили в прошлом року курс низший. 
На жаль число курсантов в том року было 
мале (всього 4-ох на курс! низшом и 2-ох на 
курсі высшом), а шкода, бо спів и музыку 
любит страшно наш народ и співом можна 
притягнути до читальні неодного такого, 
котрого ничим иншим не притягне- Шкода 
и прото, бо не все буде оказизия устроити 
такый курс, бо не все будеме мати в Кры- 
ниці такого дырыгента и музыка. Результаты 
наукы были чудны. Особенно оба курсанты 
высшого курса, Осиф Станко с Лабовы 
и Исидор Яценик с Мохначкы овладіли 
вполні материял и совсем свободно, — як то 
гварят, — на. почеканю, гармонизуют пісні, 
дорабяючи до знаной нуты инши- голосы. 
Так Осиф Станко, а особенно Исидор Яце- 
ник може провадити самостоятельно каж- 
дый читальняный и церковный хор. 

Сут они и добры организаторы и тому, 
Если бы котре село потребовало дыры- 
гента хора, радиме звернути ся до высше 
названых. 

СВІЖОГО И КОПЧЕНОГО МЯСА 
В ПОВ. НОВОСАНДЕЦКОМ. 


На конференции отбытой в Старостві 
в Н. Санчі дня 24. лютого т. р. при участи 
представителей Цеху Колбасников и Цеху 
Різников усталено низше поданы ціны мяса, 
котры обовязуют от дня 27 И. 1936 р. 


ЦІНЫ 


в цілом повіті в Крыни- 
без Крыницы ці-Здрою 
Мясо волове 0:75 зл. 1:10 зл. 
„ теляче передне 0'70 „ 130505 
Б. « _ задне 090 „ 12006 
ь‚_ вепрове с 1000 
докладком 11ба& 2 бс: 0 вада 
Котлеты вепровы 140 , 1:007 
Шинка копчена 9:80 2:560. 
= варена в ці- 
лости РОУ 2:90 „ 
х краяна 
в плястры 320 „ 840, 
Карчок вареный БОт о Ме? 
Бочок копченый 1:507 “бя 
А вареный 12907; 210%, 
Колбаса краяна 2:30, 9:60: 
4 чисто вепрова 
(сельска) РА ОЕ 2-30. 
‚ “кана звычайна Я 160; 5 
Солонина солена ТОИР 9А а 
А свіжа 1'502:54 190,70 
Болона чиста (сало) 1*90 .„ 2210г. 
Смалец ИБ 2:809. 
Мішанина звычайна {90 . хе 
р ліпша 2:40 .„ 310% 
Паштетова кышка от 199% 
Сальцесон с головы ‘1"90 „ ра е 
4 звычайный 1'40 700,2 
Колбаскы оО т о 
Сарделькы 1:90:25 ОТО 
Вепровы кости ОО 0:30 . 
Кышкы кашаны 060 . 0:70: > 
„._ булчаны, пече- 
невы и др. 0:80 „ 0:90 „ 

оголошеня 
В ГАЗЕТ! „ЛЕМКО” 

2 Што чути в світі. 


Негус хоче повірити Лигі Народов на 12 
літ администрацию Абисынии. Головном 
причином того рішеня має быти тото, же ци- 
вилизацийным усилиям негуса супротивяют 
ся коптийскы священникы и абисынскы 
князі (расы) и негус єст пересвідченый, же 
лем одна Лига Народов могла бы перевести 
цивилизацийну акцию Абисынии. 


Асмара: Ведля обчисленя италиянского 
чанае. тавда нт 


штаба в боях от 11-го до 17-го лютого ита- 
лиянскы самолеты шмарили на абисынцов 
95.700 бомб о вазі 173 тонн. 


Москва: Совітска праса подає, же в маю 
т. р. має быти урухомлена воздушна кому- 
никация Москва-Прага. Ления летнича має 
ити понад терыторию румунску. 


Атены: Король грецкый, Юрий має намі- 
ренє повірити Венизельосу мисию утвореня 
нового кабинета. Политычны противникы 
старают ся переконати короля, же поворот 
Венизельоса выкличе невдоволенє в войску 
и в силах морскых. Положенє в Греции Ест 
сильно напружене. 


Ба 
Москва: Совітска армия святковала в тых 
——.--> 

днях 18-ту рочницу свозго существованя 


Торжества были получены с противлетничи- 
ма вправами. Во всіх фабрыках на даный 
сыгнал отозвали ся сырены и всі роботникы 
оділи ся в противгазны маскы. Фабрычны 
комины начали вышмаряти незвычайно 
густы клубы дыму и в коротком часі не 
было видно фабрычной части Москвы и тым 
самым летчикы не могли до фабрык цілити. 
Вечером отбыли ся забавы для вояков 
и офицеров. Воякы достали по фляшці 
водкы. В Хабаровску перед маршалом Бли- 
хером передефильовало в часі парады 75 


В Калькуті (Индии) ширит ся страшна 
епидемия оспы. В 15-ох днях померло 400 
людей. 


В Мексыку войско в числі 1000 людей по- 
—— 


перте чолгами и самолетами сточило фор- 
мальный бой с 200 бандытами, котры мали 
наміренє напасти на місто Сира Набара, 
Войско побідило, але коштом 40-ох убитых 
и 100 раненых. Втраты бандытов выносили 
лем 17 людей. Бандыты мали машинны ка- 
рабины, панцерны самоходы и 2 полевы 
арматы. Гершт банды Камарон отобрал 
собі жите. Ў 


Професор. Шилинг голосит, же вынашол 
нА ААА еа ИА 
таинственны лучи розгріваючи, котры умож- 


ливяют єму сідити голо на ледовой скалі 
при 15-ох. градусах мороза и заідати 
морожене. 
Льондон: Италия приступила до величез- 
етир аитат 7 


ной програмы доволненя летничого воору- 
Тепер каждого дня робит ся в Ита- 


женя. 
лии 19 новых самолетов. С концом того 
року Италия буде мати 5500 самолетов. 
В Испании по выборах, котры принесли 
——--.- 


побіду лівым партиям, выбухли кырвавы 
розрухы во всіх великых містах, 


Страшный газ: Віденскы газеты подают 
инь 
вість, же німецкы хемикы вынашли незвы- 


и моні 
Газету выдає и редагує Комитет, 


ЛЕМКО 

чайно сильный труючий газ, котрый пере- 
высшат всі знаны до тепер. Газ єст без 
запаху, але дійствує скоро на тканхы чело- 
віческого тіла, поводуючи росклад. Звірята, 
подданы дійствию того газу, в килькох ми- 
нутах заміняли ся в гниючу лепку масу. 
Убийственный газ предостає ся через всі 
охоронны фильтры. Тот вынаход оплачено 
смертьом 4-ох молодых ученых німецкых, 
котры затрули ся при выробі газу. Видно 
с того, же Німеччина кричит голосно о сво- 
их мирных наміренях, але по тихы приго- 
товлят ся до новой страшной войны. 


ФФ 


| Вісти с краю. 


Варшава: Ведля спису Варшава числила 


дня 1. січня 1936 р. 1,294.242 жителей без 
войска. 


Варшава: По введеню амнестии заобсер- 
вовано, же число крадежей увеличило ся. 
Вязницы наполняют ся знова недавно 
освободженыма крыминалистами. Так нпр. 


в Варшаві в мокотовской вязниці число 
арестантов єст уж таке, як было перед 
амнестиом. 

Варшава: В полиции введено ужитє 


револьверов скорострільных, нового тыпа 
амерыканского и финского. В звязи с тым 
всі полициянты мусят перейти курс, на 
котром обзнакомлят ся с новым оружиєм. 


В Кельцах в часі верченя новой студні 
натрафлено случайно на богаты поклады 


чорного мармуру. Штобы можна добывати 
тот мармур, треба рособрати стоячи на том 
місци войсковы кошары. 


Ясло: В газном шибі в Глиничку коло 
Ясла пожар знищил цілу вертничу вежу. 


В Рыхвалді дня 24 лютого т. р. на өтбы- 


ваючу ся весільну забаву в корчмі молодого 
Яна Гибаса хотіло ввойти килькох авантур- 
ников, котрых вёсільны гості не впустили, 
Авантурникы старали ся силом ввойти до 
середины и весільникы завозвали полицию 
до помочи. На пришедшого коменданта 
и 2-өх полициянтов шмарили ся авантуристы 
с кыями и друками а также обшмарили их 
каменями, Во. власной обороні полиция 
ужила оружиє, убила одного авантуриста 


знач в ава зона в ав чаво в иво вони нана в бооаь оо ни воин ии роовоевонеь онооно но (онна буи ину аук вн взньи 


За редакцию отпевідат: Гарас Громосяк. 


КТО ХОЧЕ ЗАБЕЗПЕЧИТИ СЕБЕ НА СТАРОСТЬ И РОДИНУ 
ОТ НУЖДЫ И ГОЛОДА, АБО ЗЛОЖИТИ ДІТЯМ ВІНО, 
НЕХАЙ ЯКНАЙСКОРШЕ 


заасекурує ся 
в асекурацийном Товаристві 


та и Крановсие 
во ЛЬВОВ! 


Асекурацию принимают на цілой Лемковщин! 
представител!: гг. Осиф Яновицкый — Крыница-Село и Ми- 
хаил Перелом — Сянок. 


————— 


(Яна Бенка), и двох инших (Антония Бєнка 
и Вл. Томичка) ранила в ногы. Решта на- 
пастников розбігла ся. Дом Гибаса ест 
сильно знищеный. 


Бандыцкый напад на солтьса: До по- 
оао петта љаласа 
мешканя Григория Якымяка, солтыса села 
Глухов (пов. сілецкого) ктоси в ночи задур- 


кал, подаючи ся за тайну полицию. Коли 
солтыс открыл двери, до сіней вышол 
якыйси мужчина и по вынятю с кышені 
револьвера, приложил єго до головы Якы- 


мяка, приказуючи выдати собі гроши. 
Бандыт забрал с шуфляд и куфров 500 зл. 
120 серебряных рублей, 2 золоты гидинникы. 
Пак приказал выдати собі 30.000 зл., котры 
мали быти гдеси схованы. 
В том моменті на дорозі появило ся світ- 


ло переізджаючого автомобиля Бандыт, 
думаючи, же іде полиция, почал утекати. 
Полиция зловила єго в Сільцах. Ест то 23- 


літный Евген Модржевскый. 


ЕЕ 


В селі Злоцком пов. новосандецкого 


отбуде ся 
в неділю, дня 8. марта 1936 о год. 2-гой 
по полудни в домі Лукы Крайняка 


Обще Собранє 


ЧЛЕНОВ ЧИТ. ИМ. М. КАЧКОВСКОГО, 
на котре дооколичну интелигенцию 


и людей запрашат 
Виділ читальні. 


Обще Собран; 
ЧЛЕНОВ ЧИТ. ИМ. М. КАЧКОВСКОГО 


во Флорынк! отбуде ся дня 8. марта 
(в неділю) т. р. о год. 2-ой по полудни. 
Порядок обрад: 

1) Открытє собраня и выбор презыдии. 

2) Отчитан= протокола с послідного 
собраня. 

3) Доклад с переведеной ревизии и при- 
нятЕ рішень. 

4) Доклад касовый и уділенє абсолю- 
тории уступаючому правленю. 

5) Выбор нового правленя и контр. ко- 
мисии. 


6) Внесеня членов. 
Всіх рускых людей с околицы просит 


приняти участь в собраню 
Правлене. 


Типография „Пржишлосць” в Крыниці, 


